Document ID: 31998R0417

ΚΑΝΟΝΙΣΜΟΣ (ΕΚ) αριθ. 417/98 ΤΗΣ ΕΠΙΤΡΟΠΗΣ της 20ής Φεβρουαρίου 1998 για την τροποποίηση του κανονισμού (ΕΟΚ) αριθ. 429/90 σχετικά με τη χορήγηση βάσει δημοπρασίας ενίσχυσης στο συμπυκνωμένο βούτυρο που προορίζεται για άμεση κατανάλωση στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 7α παράγραφος 3,
Εκτιμώντας:
ότι ο κανονισμός (ΕΟΚ) αριθ. 429/90 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1802/95 (4), έχει προβλέψει, έως την αναστολή του από τον κανονισμό (ΕΚ) αριθ. 19/98 της Επιτροπής (5), τη χορήγηση με δημοπρασία ενίσχυσης στο συμπυκνωμένο βούτυρο που λαμβάνεται από βούτυρο ή κρέμα βουτύρου που προέρχεται από την αγορά και προορίζεται για την άμεση κατανάλωση στην Κοινότητα 7 ότι η παρασκευή και η ιχνοθέτηση του συμπυκνωμένου βουτύρου καθώς και η συσκευασία του εντός προθεσμίας ενενήντα ημερών που υπολογίζεται από την ημέρα λήξεως της προθεσμίας για την υποβολή των προσφορών αποτελούν όρους για τη χορήγηση της ενίσχυσης 7
ότι καθυστέρησε ο καθορισμός του ανωτάτου επιπέδου της ενίσχυσης στο πλαίσιο της 180ής δημοπρασίας, της οποίας η προθεσμία για την υποβολή των προσφορών έληξε στις 9 Δεκεμβρίου 1997 7 ότι η απόφαση αυτή ανακοινώθηκε στα κράτη μέλη στις 9 Ιανουαρίου 1998 7 ότι κατά συνέπεια πρέπει να παραταθεί η προθεσμία για την παρασκευή των ποσοτήτων του συμπυκνωμένου βουτύρου έως τις 31 Μαρτίου 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 9 παράγραφος 1 του κανονισμού (ΕΟΚ) αριθ. 429/90 προστίθεται το ακόλουθο εδάφιο:
«Ωστόσο, για τις ποσότητες συμπυκνωμένου βουτύρου που έχουν κατακυρωθεί στο πλαίσιο της 180ής δημοπρασίας της οποίας η προθεσμία για την υποβολή των προσφορών έχει λήξει στις 9 Δεκεμβρίου 1997, η προθεσμία που αναφέρεται στην πρώτη υποπερίπτωση καθορίζεται στις 31 Μαρτίου 1998.»
Άρθρο 2
O παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 1998.

Labels: 3
17